iraklixyz/georgian-wikipedia-cleaned huggingface dataset:
იოანე პოლივოტელი

იოანე პოლივოტელი — მართლმადიდებელი ეკლესიის წმინდანი, ხსენების დღე არის ძველი სტილით 4 დეკემბერი, ახალი სტილით - 17 დეკემბერი.

ბიოგრაფია
ღირსი იოანე პოლივოტელი სიყრმიდანვე მკაცრი, თავშეკავებული ცხოვრებითა და გულმოწყალებით გამოირჩეოდა. ამისთვის იგი პოლივოტის (ფრიგია) ეპისკოპოსად იქნა დადგენილი. წმინდანი უშიშრად ამხელდა ხატმბძროლ იმპერატორ ლეონ ისავრიელს (717-741). ღვთივსათნო ცხოვრებისათვის მას უფლისაგან სნეულთა კურნებისა და ეშმაკთა განსხმის ნიჭი მიემადლა.
როკჰემპტონი

როკჰემპტონი — ქალაქი აღმოსავლეთ ავსტრალიაში, ქვინზლენდის შტატში. 2011 წლის აღწერის მონაცემებით, ქალაქის მოსახლეობა შეადგენს 61 724 ადამიანს. როკჰემპტონი 636 კილომეტრითაა დაშორებული შტატის ადმინისტრაციულ ცენტრ ბრისბენს. ქალაქი დაარსდა 1858 წელს. გაშენებულია ტასმანიის ზღვის სანაპიროზე. მდებარეობს ზღვის დონიდან 14 მეტრზე. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. ატმოსფერული ნალექების რაოდენობა წლიურად შეადგენს 795.0 მმ-ს.

დაძმობილებული ქალაქები
იბუსუკი, იაპონია (1980 წლის 20 ნოემბრიდან)
კლარენს ზეედორფი

კლარენს ზეედორფი — სურინამში დაბადებული ნიდერლანდელი ფეხბურთელი და ფეხბურთის მწვრთნელი.

კარიერა
ფეხბურთის თამაში დაიწყო 1992 წელს „აიაქსში“. მან ოთხჯერ მოიგო ჩემპიონთა ლიგა: ორჯერ „მილანთან“, თითოჯერ კი — „აიაქსთან“ და „რეალ მადრიდთან“ ერთად. „მილანში“ ჩატარებულ 219 თამაში 35 გოლი აქვს გატანილი.

სანაკრებო სტატისტიკა
მიღწევები
აიაქსი: (5)
ერედივიზია (2): 1993–94, 1994–95
ნიდერლანდების თასი (1): 1992–93
ნიდერლანდების სუპერთასი (1): 1993
უეფა-ს ჩემპიონთა ლიგა (1): 1994–95

რეალ მადრიდი: (4)
ლა ლიგა (1): 1996–97
ესპანეთის სუპერთასი (1): 1997
უეფა-ს ჩემპიონთა ლიგა (1): 1997–98
საკონტინენტთაშორისო თასი(1): 1998

მილანი: (10)
უეფა-ს ჩემპიონთა ლიგა (2): 2002–03, 2006–07
უეფა-ს სუპერთასი (2): 2003, 2007
სერია (2): 2003–04, 2010–11
იტალიის თასი (1): 2002–03
იტალიის სუპერთასი (2): 2004, 2011
ფიფა-ს მსოფლიო საკლუბო ჩემპიონატი (1): 2007
ტუვუმბა

ტუვუმბა — ქალაქი აღმოსავლეთ ავსტრალიაში, ქვინზლენდის შტატში. 2011 წლის აღწერის მიხედვით, მოსახლეობის რაოდენობა შეადგენს 96 567 კაცს, ქვეყნის ქალაქებს შორის მოსახლებობის მხრივ ამ დასახლებას მე-15 ადგილი უკავია. საშუალო სიმჭიდროვე კმ²-ზე შეადგენს 828,90 კაცს. ტუვუმბადან 132 კილომეტრში მდებარეობს შტატის ადმინისტრაციული ცენტრი ბრიზბენი. ამ ტერიტორიაზე დასახლება შეიქმნა 1840 წელს, ქალაქის სტატუსი მიენიჭა 1940 წელს.

ქალაქი მდებარეობს ზღვის დონიდან 691 მეტრზე. კლიმატის თვალსაზრისით აქ ყველაზე ცხელი თვეებია: იანვარი და თებერვალი, ხოლო ყველაზე ცივი ივლისი და აგვისტო. ქალაქის ყოველწლიური ნალექების რაოდენობა შეადგენს 944 მმ-ს.

დაძმობილებული ქალაქები
უონგანუი, ახალი ზელანდია
ტაკაცუკი, იაპონია - 1991 წლიდან
ფხაჟუ, სამხრეთ კორეა
ბაუანი, ბატანგასი, ფილიპინები
ბატერსია, ინგლისი, დიდი ბრიტანეთი
ტაუნზვილი

ტაუნზვილი — ქალაქი ავსტრალიაში, მდებარეობს ქვეყნის აღმოსავლეთ ნაწილში, ქვინზლენდის შტატში.

2011 წლის აღწერით, ქალაქის მოსახლეობა შეადგენს 174 462 ადამიანს, ავსტრალიის ქალაქებს შორის მოსახლებობის მიხედვით ამ ქალაქს მე-13 ადგილი უკავია. ქალაქში მცხოვრებთა საშუალო სიმჭიდროვე კმ²-ზე შეადგენს 1244,38 ადამიანს. ფართობია 140,2 კმ². ტაუნზვილი 1300 კილომეტრითაა დაცილებული შტატის ადმინისტრაციულ ცენტრ ბრიზბენს. ქალაქი დაარსდა 1865 წელს.

ქალაქი გაშენებულია ტასმანიის ზღვის ნაპირებზე.

კლიმატი
ტაუნზვილის ყველაზე ცხელი თვეებია იანვარი და თებერვალი, ხოლო ყველაზე ცივი თვეებია ივლისი და აგვისტო. ქალაქის ყოველწლიური ნალექების რაოდენობა შეადგენს 1130 მმ-ს.

გალერეა
თბილისის წმინდა პეტრესა და პავლეს ლუთერანული ეკლესია

თბილისის წმინდა პეტრესა და პავლეს ლუთერანული ეკლესია, „კირხე“ — წმინდა პეტრე და პავლეს სახელზე აშენებული გერმანელთა ლუთერანული ეკლესია იყო, რომელიც გერმანელებმა ააშენეს და საზეიმოდ აკურთხეს 1897 წლის 18 მაისს. ეკლესია ნეოგოთიკურ სტილში იყო აშენებული. 1947 წელს კომუნისტურმა მთავრობამ ეს ძეგლი დაანგრია.

ისტორია
ეკლესია ააგეს საუკუნის 20-იან წლებში. გერმანელთა ლუთერანულ ეკლესიაზე მოგვითხრობს 1837 წელს თბილისში ჩამოსული ინგლისელი მოგზაური რიჩარდ უილბრაჰმი აღნიშნული ეკლესია თბილისის საუკუნის გეგმაზე სხვადასხვანაირად არის დატანილი. ძველი ეკლესიის, რის შესახებაც ისტორიკოსი მოსე ჯანაშვილი ასე წერს მ.ჯანაშვილის მიერ მოხსენებულმა გერმანელთა ეკლესიამ იარსება საუკუნის 40-იან წლებამდე. მეორე მსოფლიო ომის დროს ეკლესია გამოყენებული იყო თბილისის მოსახლეობისაგან ჩამორთმეული რადიო მიმღების საწყობად. ეკლესია დაანგრიეს 1946-1947 წლებში, მარჯანიშვილის მოედნის რეკონსტრუქციის დროს. კირხეს გამო ქუჩას ეწოდა კირიჩნაია, ხოლო ეკლესიის მიმდენარე ტერიტორიას კი კირკის უბანი.

გალერეა
მაუნტ-გამბირი

მაუნტ-გამბირი — ქალაქი ავსტრალიაში. მდებარეობს ქვეყნის სამხრეთ-აღმოსავლეთ ნაწილში, სამხრეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 25 199 ადამიანს, ავსტრალიის ქალაქებს შორის მოსახლებობის მიხედვით ამ ქალაქს 50-ე ადგილი უკავია. მოსახლეობის საშუალო სიმჭიდროვე კმ²-ზე შეადგენს 943,78 ადამიანს. ქალაქის ფართობია 26,7 კმ². მაუნტ-გამბირი 450 კილომეტრითაა დაცილებული შტატის ადმინისტრაციულ ცენტრ ადელაიდას, ხოლო მელბურნს 435 კილომეტრით. მაუნტ-გამბირთან მდებარეობს ორი ტბა ლურჯი ტბა და ვალეის ტბა, ტბები მოქცეულია გამბირის მთაზე, ეს ტერიტორიები ქალაქისთვის მნიშვნელოვანი ტურისტული ობიექტებია. მაუნტ-გამბირიდან 15 კილომეტრში მდებარეობს ორი შტატის სამხრეთი ავსტრალიის და ვიქტორიის ოფიციალური საზღვარი. ქალაქი დაარსდა 1854 წელს. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. ნალექების საშუალო წლიური მაჩვენებელი შეადგენს 708.3 მმ-ს.

ფოტო გალერეა
ავსტრალიის ლიბერალური პარტია

ავსტრალიის ლიბერალური პარტია (ლიბერალები), ავსტრალიის ნაციონალურ პარტიასთან (ნაციონალები) კოალიციაში, არის ორიდან ერთ-ერთი უმთავრესი პოლიტიკური პარტია ავსტრალიაში. იგი დააარსა სერ რობერტ მენზისიმ 1944 წელს. ამჟამად ლიბერალი ლიდერია ტონი ებოტი. ლიბერალებისა და ნაციონალების კოალიცია დღესდღეობით ავსტრალიაში ოპოზიციას წარმოადგენს.
მურეი-ბრიჯი

მურეი-ბრიჯი — ქალაქი ავსტრალიაში. მდებარეობს ქვეყნის სამხრეთ-აღმოსავლეთ ნაწილში, სამხრეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 15 967 ადამიანს. მურეი-ბრიჯი 80 კილომეტრითაა დაშორებული შტატის ადმინისტრაციულ ცენტრ ადელაიდას. დაარსდა 1924 წელს. მურეი-ბრიჯიში ჩამოედინება მდინარე მურეი და მას ორ ნაწილად ყოფს. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო.

დაძმობილებული ქალაქები
ლარედო, აშშ
სანმენქსია, ჩინეთი
მარჯნის ზღვის კუნძულები

მარჯნის ზღვის კუნძულები — პატარა და ძირითადად დაუსახლებელი ტროპიკული კუნძულებისა და რიფების ჯგუფი მარჯნის ზღვაში, ქვინზლენდიდან ჩრდილო-აღმოსავლეთით, ავსტრალიაში. ყველა ეს კუნძულები ადმინისტრაციულად წარმოადგენს ავსტრალიის გარე ტერიტორიას.

გეოგრაფია
ზღვის აკვატორიის საერთო ფართობი მოიცავს 780 000 კმ²-ს. ხმელეთის ფართობი — დაახლოებით 10 კმ². კუნძულთა ჯგუფი მდებარეობს დიდი ბარიერული რიფიდან აღმოსავლეთით და სამხრეთით, რომელიც მოიცავს უილისის კუნძულების ჯგუფს, ჰერალდისა და ბეკონის კუნძულებს, ოსპრეის რიფებს და სხვა 15 კუნძულებისა და რიფების ჯგუფს.

ისტორია
მარჯნის ზღვის კუნძულები - საუკუნეებში მეზღვაურებისთვის საკმაოდ სერიოზულ ხიფათს წარმოადგენდნენ. ამიტომაცაა, რომ მარჯნის ზღვის ფსკერი ჩაძირული გემების ნამდვილ სასაფლაოდაა გადაქცეული. 1921 წელს კუნძულებზე აშენდა მეტეოროლოგიური სადგური.

1969 წელს კუნძულები გამოცხადდა ავსტრალიის ტერიტორიად. 1982 წელს ლიჰოუს და კორინგას, ხოლო 1987 წლიდან — ელიზაბეტის და მიდლტონ-სეილორის რიფები გამოცხადნენ ავსტრალიის ეროვნულ ნაკრძალებად.

მოსახლეობა
ერთადერთი დასახლებული კუნძულია უილისი. მოსახლეობა დროებითია და შედგება მეტეოროლოგიური სადგურის მორიგე თანამშრომლებისაგან.
პორტ-ოგასტა

პორტ-ოგასტა — ქალაქი ავსტრალიაში, მდებარეობს სამხრეთ ავსტრალიის შტატში. 2011 წლის აღწერის მონაცემებით, ქალაქის მოსახლეობა შეადგენს 13 504 ადამიანს. პორტ-ოგასტა 322 კილომეტრითაა დაცილებული შტატის ადმინისტრაციულ ცენტრ ადელაიდას. ქალაქი დაარსდა 1852 წელს. გაშენებულია სპენსერის ყურის ნაპირებზე. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. ნალექების საშუალო წლიური მაჩვენებელი შეადგენს 255,7 მმ-ს.

დაძმობილებული ქალაქები
კონსეფსიონ დე ლა ვეგა, დომინიკელთა რესპუბლიკა
კროკერი (კუნძული)

კროკერი — კუნძული არაფურის ზღვაში ჩრდილოეთ ტერიტორიის სანაპიროსთან, ავსტრალიაში. მოსახლეობა 271 კაცია (2006 წელი).

გეოგრაფია
კროკერის წარმოადგენს პატარა კუნძულს, რომელიც მდებარეობს ნახევარკუნძულ კობერგთან ახლოს. მისგან აღმოსავლეთით იმყოფება უპირატესად მარჯნული და ქვიშოვანი წარმოშობის პატარა კუნძულთა ჯგუფი (კუნძულ გრანტის ჩათვლით), სამხრეთით და სამხრეთ-აღმოსავლეთით — მაუნტნორისის ყურე, ჩრდილოეთიდან, და აღმოსავლეთიდან ეკვრის არაფურის ზღვის წყლები. მანძილი ავსტრალიის კონტინენტურ ნაწილამდე შეადგენს სულ 3 კმ-ს, ჩრდილოეთი ტერიტორიის დედაქალაქ დარვინამდე — დაახლოებით 200 კმ. კუნძულის ფართობია — 331,5 კმ². უმაღლესი წერტილია ზღვის დონიდან 15 მეტრზე. სანაპირო ზოლის სიგრძე — 127,4 კმ. კუნძულის სიგრძეა დაახლოებით 43 კმ, სიგანე — 15 კმ.

კუნძული უპირატესად დაფარულია ევკალიპტის ტყეებით, თუმცა ასევე გვხვდება სანაპირო დიუნები, სანაპირო დაბლობები. კუნძულზე ბუდობენ დიდი რაოდენობით ზღვის ჩიტები.

ზაფხულში კუნძულზე დაფიქსირებულია მაღალი ტემპერატურა — დაახლოებით 32 °. ზამთარში ტემპერატურა მერყეობს 20-დან 30 °-მდე.

ისტორია
კუნძულმა თანამედროვე დასახელება მიიღო 1818 წელს და მას ეს სახელი დაარქვა ბრიტანელმა კაპიტანმა ფილიპ პარკერ კინგმა ჯონ უილსონ კროკერის (1780—1857) პატივსაცემად, რომელიც იყო ბრიტანეთის ადმირალიტეტის მთავარი მდივანი 1810-დან 1830 წლებში.

მოსახლეობა
კუნძულის ერთადერთი მსხვილი დასახლებაა — პატარა დასახლება მინჯილანგი, რომელიც მდებარეობს კროკერის აღმოსავლეთ სანაპიროზე. 2006 წელს იქ ცხოვრობდა 271 ადამიანი (ძირითადად ავსტრალიელი აბორიგენები იარმირის ტომიდან). მათ შორის დიდი უმრავლესობა (245 ადამიანი) იყვნენ ავსტრალიის მკვიდრი მოსახლეობის წარმომადგენლები. ძირითადი სასაუბრო ენაა — ივაიდია (მოსახლეობის 32,8 % საუბრობდა ამ ენაზე). სახლში ინგლისურ ენაზე საუბრობს კუნძულელთა მხოლოდ 12,9 %. ძირითადი რელიგიაა — ქრისტიანობა. ამას გარდა, არსებობს კიდევ ცხრა პატარა დასახლება. კუნძულზე მოქმედებს აეროდრომი.
ვან-დიმენის ყურე

ვან-დიმენი — ყურე ნახევარკუნძულ არნემ-ლენდსა და კუნძულ მელვინს შორის, ჩრდილოეთ ავსტრალიაში. იგი უერთდება ტიმორის ზღვას დასავლეთში კლარენსის სრუტით (დარვინთან ახლოს) და არაფურის ზღვას ჩრდილოეთით დუნდასის სრუტით. იგი მოიცავს 14 000 კმ²-ს.

ვან-დიმენის ყურეში ჩაედინება შემდეგი მდინარეები: სამხრეთ ალიგატორი, აღმოსავლეთ ალიგატორი და ადელაიდა.
სნოუი (მდინარე)

სნოუი  — მთავარი მდინარე სამხრეთ-აღმოსავლეთ ავსტრალიაში. გაედინება ახალი სამხრეთი უელსისა და ვიქტორიის შტატების ტერიტორიაზე. სათავე აქვს მთა კოსციუშკოს კალთებზე, ზღვის დონიდან 2200 მეტრის სიმაღლეზე. სიგრძე 352 კმ, აუზის ფართობი 15 779 კვ.კმ.
ადგილ-ადგილ მიედინება ღრმა ხეობაში, ერთვის ტასმანიის ზღვის ბასის სრუტეს. საზრდოობს თოვლისა და წვიმის წყლებით. სნოუის წყლებს იყენებენ სარწყავად და ენერგეტიკისათვის.

სნოუის ქვემო ნაწილში, ჯინდაბაინის ჯებირის ქვემოთ, მდებარეობს ოთხი მნიშვნელოვანი წყალვარდნილი.
სუონი (მდინარე)

სუონი — მდინარე დასავლეთ ავსტრალიაში. იგი მიედინება ქალაქ პერთში და ჩაედინება ინდოეთის ოკეანეში. სათავე აქვს ქალაქ კორიჯინის სამხრეთით, შტატ დასავლეთ ავსტრალიის ბორცვიან ტერიტორიაზე. სათავეში ეივონი ეწოდება.
სიგრძე 360 კმ,
აუზის ფართობი 141 000 კვ.კმ. მდინარეში მოიპოვება 130 სახეობის თევზი.

სუონის ქვედა ნაწილი პირველად გამოკვლეული იყო 1697 წელს ჰოლანდიელი მოგზაურის ვილემ დე ვლამინკის მიერ.
პორტ-პირი

პორტ-პირი — ქალაქი ავსტრალიაში, სამხრეთ ავსტრალიის შტატში. 2011 წლის აღწერის მონაცემებით, ქალაქის მოსახლეობა შეადგენს 13 819 ადამიანს. პორტ-პირი 224 კილომეტრითაა დაშორებული შტატის ადმინისტრაციულ ცენტრ ადელაიდას. დაარსდა 1845 წელს. გაშენებულია სპენსერის ყურის ნაპირებზე. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. ნალექების საშუალო წლიური მაჩვენებელი შეადგენს 344,4 მმ-ს.
ფლინდერზი (მდინარე)

ფლინდერზი — მდინარე ავსტრალიის ჩრდილო-აღმოსავლეთ ნაწილში. წარმოადგენს ავსტრალიის შტატის ქვინზლენდის უგრძეს მდინარეს. სიგრძე 1004 კმ, აუზის ფართობი 109 000 კმ². სათავე აქვს ბურის ქედზე, რომელიც დიდი წყალგამყოფი ქედის ნაწილს წარმოადგენს. მდინარე ფლინდერზი გაედინება ჯერ სამხრეთ-დასავლეთისაკენ, შემდეგ დასავლეთისაკენ უხვევს, რის შემდეგ შესართავამდე ჩრდილოეთ-დასავლურ მიმართულებას ექვემდებარება.

ერთვის კარპენტარიის ყურეს. მთავარი შენაკადებია კლონკარი და კორელა.
ბოიგუ

ბოიგუ — ყველაზე ჩრდილოეთით მდებარე დასახლებული კუნძული კვინსლენდში, ავსტრალია. იგი არის ტორესის სრუტის კუნძულების ჯგუფის წევრი. პაპუა-ახალი გვინეა მხოლოდ 6 კმ-ითაა დაშორებული კუნძულიდან.

გეოგრაფია
ბოიგუ წარმოადგენს პატარა დაბლობ კუნძულს, რომელიც მდებარეობს ტორესის სრუტის ჩრდილოეთ ნაწილში. მანძილი ავსტრალიის კონტინენტური ნაწილიდან შეადგენს 150 კმ-ს. მისი ფართობია 72,2 კმ². სანაპირო ზოლის სიგრძე — 41,4 კმ.

კუნძული ფორმირებულია ალუვიონური ნალექებისგან, რომლებიც სრუტეში მოხვდნენ ახალი გვინეის მდინარეებიდან და თანდათან შეეთვისნენ მარჯნის პლატფორმას. ბოიგუში ხდება ხშირი წყალდიდობები, არის დიდი რაოდენობით ჭაობები მანგროს ტყეებით.

ისტორია
1871 წლის 8 ივლისს კუნძულზე გადმოსხდნენ პირველი ქრისტიანი მისიონერები — ლონდონის მისიონერთა საზოგადოების წევრები, მიუხედავად ამისა ადგილობრივი მაცხოვრებლები მათ მტრულად შეხვდნენ.

მოსახლეობა
ბოიგუ — ავსტრალიის ყველაზე ჩრდილოეთი დასახლებული კუნძულია. 2006 წლის მონაცემებით, მასზე ცხოვრობდა 283 ადამიანი. ძირითადი რელიგიაა — ქრისტიანობა (ანგლიკანობა). კუნძულზე მოქმედებს აეროდრომი.
ჰამილტონი (კუნძული)

ჰამილტონი — კუნძული ავსტრალიის შტატ კვინსლენდში. კვინსლენდის სანაპიროდან დაშორებულია 12 კმ-ით. კუნძულის ფართობი შეადგენს დაახლოებით 5 კმ²-ს. ჰამილტონი არქიპელაგ უიტსანდის ყველაზე დიდი დასახლებული კუნძულია. 2006 წლის აღწერით, მისი მოსახლეობა შეადგენს 1347 კაცს.

კუნძულის კლიმატი სუბტროპიკულია, რბილი ზამთრით და ავსტრალიაში ერთ-ერთი პოპულარული ადგილია წყალქვეშა ცურვის მოყვარულებს შორის.
ბათერსტის კუნძული (ავსტრალია)

ბათერსტი — კუნძული ტიმორის ზღვის აღმოსავლეთში. ტივის კუნძულებიდან ერთ-ერთი (კუნძულ მელვინთან ერთად) ავსტრალიის ჩრდილოეთ ტერიტორიაში. კუნძულს სახელი დაერქვა ჰენრი ბათერსტის საპატივსაცემლოთ. კუნძულის მოსახლეობა შეადგენს 1640 კაცს.

გეოგრაფია
გეოგრაფიულად შედის ტივის კუნძულების შემადგენლობაში. მდებარეობს ქალაქ დარვინიდან ჩრდილოეთით დაახლოებით 80 კმ-ში და მისი ფართობია დაახლოებით 2600 კმ².

ზაფხულში კუნძულზე ძალიან ცხელა: ტემპერატურა აღწევს 34 °-ს. ზამთარში მაქსიმალური ტემპერატურაა 33 °, მინიმალური — 16 °.

ისტორია
კუნძული ევროპელებმა აღმოაჩინეს მხოლოდ 1644 წელს, თუმცა მანამდე დიდი ხნით ადრე ის დასახლებული იყო ავსტრალიელი აბორიგენებით. კუნძულის პირველი ევროპელი აღმომჩენი გახდა ნიდერლანდელი მოგზაური აბელ ტასმანი. შემდგომში, 1818 წელს, კუნძული გამოიკვლია ფილიპ პარკერ კინგმა და ბატერსტის მესამე გრაფის ჰენრი ბატერსტის პატივსაცემად დაარქვა მისი სახელი. საკმაოდ დიდი დროის განმავლობაში კუნძული ევროპელების არანაირ ყურადღებას არ იპყრობდა.

ცხოვრებამ კუნძულ ბათერსტზე განიცადა მნიშვნელოვანი ცვლილებები მას შემდეგ, როდესაც იქ გამოჩნდა კათოლიკე მისიონერი და ეპისკოპოსი ფრანცისკ ქსავიერ გზელი , დაბადებული ელზას-ლოტარინგიაში. 1910 წელს მან შეძლო სამხრეთ ავსტრალიის ადმინისტრაციის დაყოლიება გამოეყო მისთვის ნაკვეთი 10 ათასი აკრის ფართით კუნძულ ბათერსტზე, რომ იქ აბორიგენებისთვის დაეარსებინა ქრისტიანული მისია. მაგრამ ეს გაქრისტიანების პროცესი მიმდინარეობდა დიდი სიძნელეებით.

1942 წლის 19 თებერვალს კუნძული ბათერსტი დაბომბა იაპონიის ავიაციამ.

1978 წელს კუნძულის ფლობა ოფიციალურად გადაეცა ადგილობრივ ტივის აბორიგენებს. დღეისათვის ბათერსტი ტივის მიწის საბჭოს მმართველობაშია, რომელიც ასევე იძლევა კუნძულზე არამკვიდრი მოსახლეობის შესვლაზე თანხმობას.

მოსახლეობა
კუნძულის ყველაზე დიდი დასახლება, ნგუიუ , მდებარეობს მის სამხრეთ-აღმოსავლეთ ნაწილში, რომლის მოსახლეობის რაოდენობა შეადგენს დაახლოებით 1450 ადამიანს.

კუნძული ბათერსტი ავსტრალიელი აბორიგენების რეზერვაციის ნაწილია.

წყარო
ტივის მიწის საბჭო
ტივის კუნძულების ხელოვნება
ინფორმაცია კუნძულზე ენციკლოპედიაში ბრიტანიკა
კუნძულის ისტორია
კუნძულის ფოტოგრაფია
პორტ-ლინკოლნი

პორტ-ლინკოლნი — ქალაქი ავსტრალიაში. მდებარეობს ქვეყნის სამხრეთ ნაწილში, სამხრეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 14 088 ადამიანს. ქალაქის ფართობი შეადგენს 24,9 კმ²-ს. პორტ-ლინკოლნი შტატის ადმინისტრაციულ ცენტრ ადელაიდიდან დაშორებულია 649 კილომეტრით. ქალაქი მდებარეობს ეირის ნახევარკუნძულზე, მის სიახლოესვე მდებარეობს კოფინ-ბეის ეროვნული პარკი. ქალაქი დაარსდა 1836 წელს. გაშენებულია ავსტრალიის დიდი ყურის სანაპიროზე. ქალაქის მერია პიტერ დეივისი. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო.
ვიქტორ-ჰარბორი

ვიქტორ-ჰარბორი — ქალაქი ავსტრალიაში. მდებარეობს ქვეყნის სამხრეთ ნაწილში, სამხრეთ ავსტრალიის შტატში. 2011 წლის აღწერის მონაცემებით ქალაქის მოსახლეობა შეადგენს 13 841 ადამიანს. შტატის ადმინისტრაციულ ცენტრ ადელაიდიდან დაშორებულია 85 კილომეტრით. დაარსდა 1837 წელს. გაშენებულია ავსტრალიის დიდი ყურის სანაპიროზე. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო.
ბოჭორმა (თიანეთის მუნიციპალიტეტი)

ბოჭორმა — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში (ადმინისტრაციული ერთეული — დაბა სიონი).

მდებარეობს გომბორის ქედის სამხრეთ-დასავლეთ კალთაზე, მდინარე ივრის მარცხენა ნაპირას, ზღვის დონიდან 1020 მეტრზე. თიანეთიდან დაშორებულია 49 კილომეტრით.

თანამედროვე ბოჭორმიდან 2 კმ-ზე, ჩრდილო-აღმოსავლეთით, გომბორის ქედზე მდებარეობდა ისტორიული კახეთის ერთ-ერთი (ვახუშტის მიხედვით, უძველესი) ცენტრი ბოჭორმა.

დემოგრაფია
2014 წლის აღწერის მონაცემებით სოფელში ცხოვრობს 105 ადამიანი.
ბოკონი

ბოკონი — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში, ჩეკურაანთგორის თემში. მდებარეობს მდინარე ივრის მარჯვენა მხარეს. ზღვის დონიდან 1260 მეტრზე. თიანეთიდან დაშორებულია 8 კილომეტრით. საბჭოთა პერიოდში შედიოდა თიანეთის სადაბო საბჭოში.

დემოგრაფია
2014 წლის აღწერის მონაცემებით სოფელში ცხოვრობს 9 ადამიანი.
გრძელველები

გრძელველები — სოფელი აღმოსავლეთ საქართველოში, მცხეთა-მთიანეთის მხარის თიანეთის მუნიციპალიტეტში (ადმინისტრაციული ერთეული — დაბა სიონი).

მდებარეობს გომბორის ქედის სამხრეთ-დასავლეთ კალთაზე, მდინარე ვაშლიანის (ივრის მარცხენა შენაკადი) მარჯვენა მხარეს, ზღვის დონიდან 1090 მეტრზე. თიანეთიდან დაშორებულია 42 კილომეტრით.

სოფლის განაპირას, შემორჩენილია ნასოფლარის ნაშთები, სამხრეთ-დასავლეთით დგას დარბაზული ეკლესია — ადგილის დედის ხატი. მიეკუთვნება გვიანდელ შუა საუკუნეებს. ეკლესია დაზიანებულია.
დემოგრაფია
2014 წლის აღწერის მონაცემებით სოფელში ცხოვრობს 7 ადამიანი.
უაიალა

უაიალა — ქალაქი სამხრეთ ავსტრალიაში, სამხრეთ ავსტრალიის შტატში. 2011 წლის აღწერის მონაცემებით, ქალაქის მოსახლეობა შეადგენს 22 088 ადამიანს. უაიალა შტატის ადმინისტრაციულ ცენტრ ადელაიდიდან დაშორებულია 395 კილომეტრით. მდებარეობს ეირის ნახევარკუნძულის აღმოსავლეთ ნაწილში. დაარსდა 1920 წელს. გაშენებულია სპენსერის ყურის ნაპირებზე. ყველაზე ცხელი თვეებია იანვარი და თებერვალი, ყველაზე ცივი — ივლისი და აგვისტო. ნალექების საშუალო წლიური მაჩვენებელი შეადგენს 265,6 მმ-ს.

დაძმობილებული ქალაქები
ტექსასი, აშშ
ეჩჟოუ, ჩინეთი
ბერნი (ავსტრალია)

ბერნი — ქალაქი ავსტრალიაში. მდებარეობს სამხრეთ ავსტრალიაში. ბერნი არის ტასმანიას შტატის დასახლებული პუნქტი. 2011 წლის აღწერის მონაცემებით ქალაქის მოსახლეობა შეადგენს 19 329 ადამიანს. შტატის ადმინისტრაციულ ცენტრ ჰობარტიდან დაშორებულია 296 კილომეტრით, ქალაქ დევონპორტიდან 47 კილომეტრით. ქალაქი მდებარეობს კუნძულ ტასმანიის ჩრდილოეთ მხარეში. დაარსდა 1827 წელს. გაშენებულია ბასის სრუტის ნაპირებზე.

ყველაზე ცხელი თვეებია იანვარი და თებერვალი, ყველაზე ცივი ივლისი და აგვისტო. ატმოსფერული ნალექების ყოველწლიური რაოდენობა შეადგენს 956.2 მმ-ს.
წმინდა ანასტასი

წმინდა ანასტასი — მართლმადიდებელი ეკლესიის წმინდანი, ხსენების დღე არის ძველი სტილით 25 ოქტომბერი, ახალი სტილით — 7 ნოემბერი. წმინდა მოწამე ანასტასი იმპერატორ დიოკლეტიანეს (284-305) მიერ ქრისტიანების დევნისას თავისი ნებით ჩაბარდა მტარვალებს. სამსჯავროზე მან ახოვნად აღიარა ქრისტე ჭეშმარიტ ღმერთად, უღმერთოებმა უფლის რჩეულს თავი მოჰკვეთეს, შემდეგ კი მისი ცხედარი ზღვაში მოისროლეს. კეთილმსახურმა და მდიდარმა ქრისტიანმა ქალმა ასკალოპიამ მოიპოვა მარტვილის ნეშტი და პატივით დაკრძალა. წმინდანის უხრწნელ ნაწილებთან მრავალი სასწაული აღესრულა.
ნექტარიოს ათონელი

ნექტარიოს ათონელი — მართლმადიდებელი ეკლესიის წმინდანი, ხსენების დღე არის ძველი სტილით 5 დეკემბერი, ახალი სტილით - 18 დეკემბერი. ღირსი ნექტარიოსი ბიტოლიაში, კოზმა და დამიანეს სავანეში მოღვაწე მამამ აღზარდა. ნეტარი წმინდა მთაზე აღიკვეცა ბერად, შემდეგ კი ღირს მამათა, ფილოთეოზ და დიონისე ათონელების მორჩილებაში იმყოფებოდა. წმინდა ნექტარიოსმა იობივით უდრტვინველად დაითმინა მძიმე ხორციელი სნეულებანი და 1500 წლის 5 დეკემბერს მშვიდობით შეჰვედრა სული უფალს. წმინდა მამის ოთხი წლის შემდეგ აღმოყვანებული უხრწნელი ნაწილები საოცარ კეთილსურნელებას აფრქვევდა.
ფილოთეოზ ათონელი

ფილოთეოზ ათონელი — მართლმადიდებელი ეკლესიის წმინდანი, ხსენების დღე არის ძველი სტილით 5 დეკემბერი, ახალი სტილით — 18 დეკემბერი.

ღირსი ფილოთეოზ ათონელი ელატიაში დაიბადა. თურქების შიშით მისი მშობლები მაკედონიაში, ქრისოპოლში გადასახლდნენ. მალე წმიდანის მამა გარდაიცვალა. ყრმა ფილოთეოზი ძმასთან ერთად თურქებმა შეიპყრეს და საპყრობილეში ჩააგდეს, საიდანაც თავად ღვთისმშობელმა გამოიხსნა სასწაულებრივად. ყოვლადწმიდა ქალწული ბავშვებს დედის სახით გამოეცხადა და ქალაქ ნეაპოლის (მცირე აზია) ღვთისმშობლის მიძინების სახელობის მონასტერში მიიყვანა. აქ ძმები ბერად აღიკვეცნენ.

გავიდა წლები. ფილოთეოზის დედა, ევდოკია, რომელსაც მთელი ამ დროის მანძილზე არაფერი სმენოდა შვილების შესახებ, ღვთის საკვირველი განგებულებით, ნეაპოლშივე ჩავიდა და დედათა მონასტერში მონაზვნად შედგა. რამდენიმე ხნის შემდეგ იგი სხვა თანამოსაგრე დედებთან ერთად იმ სავანეში მოხვდა ტაძრის დღესასწაულზე, სადაც მისი ძეები მოღვაწეობდნენ, მათ მაშინვე იცნეს ერთმანეთი, გაკვირვებულმა და გახარებულმა დედამ შვილებს ჰკითხა, აქ როგორ აღმოჩნდითო. შვილებმა უპასუხეს: „ეს შენ უკეთ უწყი; განა თავად არ მოგვიყვანე აქ საპყრობილიდან გამოხსნის შემდეგ?!“ ევდოკია დარწმუნდა, რომ ღვთისმშობელმა მისი მხურვალე ლოცვები უპასუხოდ არ დატოვა.

დედის გარდაცვალების შემდეგ ფილოთეოზმა ათონის წმიდა მთას მიაშურა, სადაც ჯერ დიონისეს მონასტრის ძმობაში შევიდა, შემდეგ კი სრული მდუმარებისთვის განმარტოვდა. გამუდმებული ლოცვითი ღვაწლით ღირსმა მამამ სულიერ სრულყოფილებას მიაღწია და განჭვრეტის მადლი მოიგო. ოთხმოცდაოთხი წლის ასაკში უფლის რჩეულმა მშვიდობით შეჰვედრა სული უფალს. სიკვდილის წინ წმიდანმა თავის მოწაფეებს სთხოვა, მისი ცხედარი არ დაეკრძალათ და უპატიოდ დაეგდოთ ტყეში, ფრინველებისა და მხეცების საჯიჯგნად. ძმებმა შეასრულეს მოძღვრის კურთხევა, მაგრამ მას შემდეგ, რაც უფალმა საკვირველი ნათებით განადიდა თავისი რჩეულის წმიდა ნეშტი, იგი პატივით გადააბრძანეს სავანეში.
ათონელი ღირსმოწამეები

ათონელი ღირსმოწამეები — მართლმადიდებელი ეკლესიის წმინდანები, ხსენების დღე არის ძველი სტილით 5 დეკემბერი, ახალი სტილით - 18 დეკემბერი.

წმინდა კარიესელი ღირსმოწამენი მართლმადიდებლობის მოღალატე მიხეილ პალეოლოგის (1259-1282) მეფობაში აღესრულნენ კარიესის სავანეში, ათონის მთაზე ცეცხლითა და მახვილით შემოჭრილი პაპისტების ხელით. ლათინებმა გადაწვეს და დაანგრიეს პროტატი, ცოცხალი აღარავინ გადარჩენიათ. ღირსნი მამანი, რომელთაც გაბედულად ამხილეს კათოლიკების მწვალებლობა, პაპისტებმა საშინლად აწამეს, შემდეგ კი პროტატის წინ ჩამოახრჩვეს. კარიესის ირგვლივ, სენაკებში თავშეფარებული ბერები მომხდურებმა მახვილებით აჩეხეს.
იოსებ დავითაშვილი

იოსებ სიმონის ძე დავითაშვილი (დ. , გარდატენი, ახლანდ. გორის მუნიციპალიტეტი – გ. , თელავი) — ქართველი პოეტი. დაიბადა ყმა გლეხის ოჯახში. მან ხანმოკლე შემოქმედებითი მოღვაწეობის განმავლობაში (1872-1887 წწ.) რამდენიმე ათეული ლექსი დაწერა. ლექსების პირველი კრებული „სტვირი“ 1880 წელს გამოაქვეყნა. მისი მოქალაქეობრივ-პატრიოტული ლირიკა „თერგდალეულთა“ ზეგავლენას განიცდიდა („წუთისოფელში ცხოვრება“, „ახალ მოლექსეს“, „მოხუცის სინანული“). პოეტის ზოგიერთი ლექსი სიმღერად იქცა („სამშობლო“; „მუშის სიმღერა“; „ბედის წყარო“ და სხვ.). ლექსების ცოცხალი სასაუბრო მეტყველება, გულწრფელობა და უშუალობა („მუშის სიმღერა“, „გლეხი და თავადი“, „ბედის წყარო“, „თუნდ ვკვდებოდე“) პოეტის შემოქმედებას ხალხურ პოეზიასთან აახლოებს. დავითაშვილს დიდად აფასებდნენ ილია და აკაკი.

იოსებ დავითაშვილის პირადი არქივი დაცულია საქართველოს ხელნაწერთა ეროვნულ ცენტრში.
დევონპორტი

დევონპორტი — ქალაქი სამხრეთ ავსტრალიაში, მდებარეობს ტასმანიის შტატში, კუნძულ ტასმანიის ჩრდილოეთ მხარეში. 2011 წლის აღწერის მონაცემებით ქალაქის მოსახლეობა შეადგენს 24 615 ადამიანს. შტატის ადმინისტრაციულ ცენტრ ჰობარტიდან დაშორებულია 277 კილომეტრით, ქალაქ ბერნიდან 47 კილომეტრით. დევონპორტი დაარსდა 1823 წელს. გაშენებულია ბასის სრუტის სანაპიროზე. ქალაქიდან რამდენიმე კილომეტრში მდებარეობს დევონპორტის აეროპორტი, რომლის ტრასის სიგრძე შეადგენს 2 კილომეტრს, აქედან სრულდება რამდენიმე შიდა რეისი.

კლიმატი
ქალაქის ყველაზე ცხელი თვეებია იანვარი და თებერვალი, ყველაზე ცივი ივლისი და ივნისი. ნალექების ყოველწლიური რაოდენობა შეადგენს 778.3 მმ-ს.

დაძმობილებული ქალაქები
ქალაქ დევონპორტის აქვს ერთი დაძმობილებული ქალაქი. 1996 წელს დევონპორტს დაუძმობილდა იაპონიის ქალაქი მინამატა.
მინამატა, იაპონია (1996)